Israeliese komplot om Britse minister uit te haal – praag.co.za
Die Israeliese man het aan 'n verslaggewer van Al-Jazeera gesê: "Ek wil hom uithaal … die adjunkminister van buitelandse sake", verwysende na Alan Duncan, 'n kritikus van Israel.
Duncan "maak baie probleme," het die werknemer bygevoeg, voordat hy buitelandse sake minister Boris Johnson 'n "idioot" genoem het en gespot het oor die "mal" opposisie Arbeiderleier Jeremy Corbyn en sy "weirdo" ondersteuners.
Die Israeliese ambassade het om verskoning gevra vir die opmerkings. "Die kommentaar is gemaak deur 'n junior ambassade werknemer wat nie 'n Israeliese diplomaat is nie, en aan die einde van sy termyn van diens by die ambassade is," het hulle bygevoeg.
Maar die man is glo 'n senior politieke ontleder en nie junior werknemer nie.
Brittanje se minister van buitelandse sake het bevestig dat hulle 'n verskoning ontvang het, en dat dit nou beskou word as "afgehandel".
The Guardian berig dat die beeldmateriaal deel was van 'n groter projek om gesprekke met die Israeliese ambassadepersoneel, Britse politici en pro-Israel-ondersteuners, te voer vir 'n dokumentêre program wat Al-Jazeera vanaf 15 Januarie sal uitsaai.
Duncan se oliebedryfbande en herhaalde veroordelings van die Israeliese beleid oor nedersettings, het vir hom baie vyande gemaak in Israel, volgens die koerant.
In 'n toespraak in 2014 by die Royal United Services Institute het hy die Israeliese houding teenoor die Palestyne met apartheid in Suid-Afrika vergelyk.
Skrywer praagGepubliseer op 10 Januarie 2017 10 Januarie 2017 Kategorieë Internasionale nuus, NuusSleutelwoord Brittanje, Israel, komplot, palestyne